KOMISSION ASETUS (EY) N:o 1030/95, annettu 5 päivänä toukokuuta 1995, siipikarjanliha- ja muna-alan tukien ennakkovahvistustodistusjärjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 3652/81 muuttamisesta



Virallinen lehti nro L 103 , 06/05/1995 s. 0036 - 0037



KOMISSION ASETUS (EY) N:o 1030/95, annettu 5 päivänä toukokuuta 1995, siipikarjanliha- ja muna-alan tukien ennakkovahvistustodistusjärjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 3652/81 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla sekä neuvoston asetuksella (EY) N:o 3290/94 (2), ja erityisesti sen 9 artiklan 3 kohdan ja 15 artiklan, ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla sekä asetuksen (EY) N:o 3290/94, ja erityisesti sen 9 artiklan 3 kohdan ja 15 artiklan, ottaa huomioon asetuksen (EY) N:o 3290/94 ja erityisesti sen 3 artiklan 1 kohdan, sekä katsoo, että komission asetuksessa (ETY) N:o 3652/81 (4), sellaisena kuin se on viimeksi muutettuna asetuksella (EY) N:o 1617/94 (5), otetaan käyttöön harkinta-aika siipikarjanliha-alan ennakkovahvistustodistuksia koskeville hakemuksille; harkinta-aikaa olisi sovellettava myös muna-alalla, jotta varmistetaan ongelmaton siirtyminen Uruguayn kierroksen maataloussopimuksen voimaantulopäivämäärää edeltävästä järjestelmästä sopimuksen voimaantulon jälkeiseen järjestelmään, tietyistä Uruguayn kierroksen maataloussopimuksen täytäntöönpanoon liittyvistä siirtymätoimenpiteistä 28 päivänä huhtikuuta 1995 annetussa komission asetuksessa (EY) N:o 974/95 (6) säädetään niitä ennakkovahvistustodistuksia koskevasta määrällisestä rajoittamisesta, joiden voimassaolo jatkuu 30 päivänä kesäkuuta 1995 jälkeen; sen vuoksi on tarpeen tarkentaa toimenpiteet, jotka komissio voi toteuttaa tämän rajoituksen noudattamisen turvaamiseksi, ja tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3652/81 seuraavasti: 1. Korvataan 4 artikla seuraavasti: "4 artikla 1. Siipikarjanliha- ja muna-alan ennakkovahvistustodistukset annetaan hakemuksen jättöpäivää seuraavana viidentenä työpäivänä, jollei komissio toteuta erityistoimenpiteitä tämän ajan kuluessa. 2. Jos ennakkovahvistustodistuksissa ylitetään tavanomaisen myynnin määrät tai jos nämä määrät uhkaavat ylittyä, näihin toimenpiteisiin voi sisältyä: - tämän asetuksen soveltamisen keskeyttäminen enintään viiden työpäivän ajaksi; tässä tapauksessa keskeyttämisen aikana tehtyjä ennakkovahvistustodistuksia koskevia hakemuksia ei hyväksytä, - yhden hyväksymisprosentin vahvistaminen ennakkovahvistustodistuksia koskeviin hakemuksiin sisältyville määrille, - ennakkovahvistustodistuksia koskevien hakemusten jättämisen keskeyttäminen kuluvan kuukauden loppuun asti. Näitä toimenpiteitä voidaan mukauttaa komission asetuksen (EY) N:o 974/95 (*) (siirtymätoimenpiteet) 1 artiklan nojalla haettujen todistustyyppien mukaan. 3. Jos haettuja määriä ei myönnetä tai jos niitä vähennetään, vakuus vapautetaan välittömästi niiden määrien osalta, joita koskevia hakemuksia ei ole hyväksytty. (*) EYVL N:o L 97, 29.4.1995, s. 66" 2. Korvataan 5 artikla seuraavasti: "5 artikla Asetuksen (ETY) N:o 572/73 liitteessä tarkoitettujen muna- ja siipikarjanliha-alojen tuotteiden osalta jäsenvaltioiden on ilmoitettava komissiolle - kunkin viikon keskiviikkona ja perjantaina tuotekohtainen luettelo ennakkovahvistustodistuksista, joita on haettu viimeisimmän ilmoituksen jälkeen. Hakemuksista laaditaan erilliset luettelot sen mukaan, onko hakemuksen 20 kohdassa maininta `siirtymätodistus, asetus (EY) N:o 974/95`; - ennen kunkin kuukauden 10 päivää luettelo tuen ennakkovahvistustodistuksista, jotka ne ovat antaneet edellisen kalenterikuukauden aikana." 2 artikla Tämä asetus tulee voimaan 8 päivänä toukokuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä toukokuuta 1995. Komission puolesta Franz FISCHLER Komission jäsen (1) EYVL N:o L 282, 1.11.1975, s. 49 (2) EYVL N:o L 349, 31.12.1994, s. 105 (3) EYVL N:o L 282, 1.11.1975, s. 77 (4) EYVL N:o L 364, 19.12.1981, s. 19 (5) EYVL N:o L 170, 5.7.1994, s. 12 (6) EYVL N:o L 97, 29.4.1995, s. 66